Paqui Bartual acudeix a la Conselleria d'Educació per a “desembossar” la situació del Pla Edificant a Xirivella
29 de agost de 2023

L'alcaldessa de Xirivella, Paqui Bartual, s'ha reunit este matí amb el director General d'Infraestructures d'Educació per a contemplar totes les opcions possibles davant l'estat en el qual es troben els tres projectes del Pla Edificant en la localitat. Bartual lamenta “la falta d'obstinació de l'anterior govern per a accelerar i portar a bon port les obres d'estos tres centres educatius. Ara, ens posem a treballar i buscar totes les solucions possibles per a posar fi a la paràlisi que pateixen les infraestructures educatives en els últims anys”.

“Ens hem trobat amb un retard important en les obres del CEIP Ramón y Cajal, de les quals hem fet tot el possible, juntament amb l'empresa constructora, per a accelerar els treballs. Encara així durant els primers mesos de curs hauran de conviure les obres amb el dia a dia del centre i els alumnes iniciaran el curs amb normalitat”, assegura l'alcaldessa.

La situació del CEIP Miguel de Cervantes “és més complexa” perquè també els retards per part de l'administració local han portat a l'empresa adjudicatària a no executar l'obra. Segons Bartual, “estem estudiant, juntament amb la Conselleria d'Educació, quines opcions tenim per a donar-li una solució” i afig que la transparència “serà una màxima en la meua gestió” pel que anuncia reunions imminents amb aquesta comunitat educativa i amb el Consell Escolar Municipal. “Han de ser coneixedors de tots els passos que seguirem des de les administracions”.

En la trobada d'este matí, també s'ha posat sobre la taula la situació del nou CEIP Gregori Mayans. L'alcaldessa avança que des del departament d'Urbanisme de l'ajuntament “s'ultimaran els detalls per a llançar com més prompte millor la licitació”.

La mandatària se sent satisfeta amb el compromís ferm de la conselleria perquè Xirivella tinga l'educació pública, en matèria d'infraestructures, que tants anys porta esperant.

En la mateixa línia de treball no ens anem oblidar de la resta de centres, tant el CEIP Vicent Tosca com el Rei En Jaume tindran plans d'actuació i manteniment urgents per a les infraestructures educatives. “La meua implicació d'amb l'àmbit educatiu va molt més allà de la meua posició política i és vocacional, ja que per aquests anys he hagut de deixar a un costat el meu treball com a mestra en una escola pública”.